ജംഇയ്യത്തുല് ഉലമായേ ഹിന്ദ് ജില്ല പ്രതിനിധികള് ദുരന്ത ബാധിക പ്രദേശങ്ങള് സന്ദര്ശിച്ചു ആലുവ: പ്രകൃതി ദുരന്തമുണ്ടായ കോട്ടയം ഇളംകാട് മുക്കുളത്ത് ജംഇയ്യത്തുല് ഉലമായേ ഹിന്ദ് ജില്ല പ്രതിനിധി സംഘം സന്ദര്ശിക്കുകയും വസ്ത്രങ്ങള് വിതരണം ചെയ്യുകയും ചെയ്തു. നാശ നഷ്ടങ്ങള് ഏറെ സംഭവിച്ച കൂട്ടിക്കലില് നിന്ന് ഒമ്ബതുകിലോമീറ്റര് ദൂരെയുള്ള ഈ പ്രദേശം മാധ്യമ ശ്രദ്ധയില് പെട്ടിരുന്നില്ല. മീഡിയാ വണ് ചാനലില് വന്ന വാര്ത്തയെ തുടര്ന്നാണ് ജംഇയ്യത്ത് പ്രതിനിധികള് ഇവിടം സന്ദര്ശിച്ചത്. 20 ലക്ഷം രൂപ മുടക്കി പണിത വീട് നഷ്ടപ്പെട്ട നസ്ലിന് ജംഇയ്യത്ത് പ്രതിനിധികള് ദുരിതാശ്വാസ ഫണ്ട് കൈമാറി. ജംഇയ്യത്തുല് ഉലമ ഹിന്ദ് ജില്ല പ്രസിഡന്റ് ഓണമ്ബിള്ളി അബ്ദു സത്താര് ബാഖവി, ജനറല് സെക്രട്ടറി ഏലൂക്കര അബ്ദുസത്താര് കൗസരി, സംസ്ഥാന വൈസ്പ്രസിഡന്റ് ടി.എ. അബ്ദുല് ഗഫാര് കൗസരി, ജില്ല സമിതി അംഗം അമീന് അല് ഹസനി, അര്ഷദ് കൗസരി, ഇബ്രാഹിം പോഞ്ഞാശേരി, നാസര് പോഞ്ഞാശേരി എന്നിവര് സംഘത്തിലുണ്ടായിരുന്നു.